Publication: Magyar Közlöny
Issue: MK-2000-74 (Year: 2000, Number: 74)
Era: 1990-2004
Section: 1999. évi CXXV. törvény 91. §-a (1) bekezdésének f) pontjában kapott felhatalmazás alapján a Kormány a következőket rendeli el:
Paragraph Index: 7

„9. § (1) A minőségi termelés segítése és a talajerő-utánpótlás javítása céljából a Kormány támogatja a jó minőségű vetőmagok és műtrágyák termesztéstechnológiai követelményeknek megfelelő felhasználását. E célok megvalósítása érdekében a vetőmagtermelők és -forgalmazók, továbbá a műtrágyagyártók, valamint a 236/1998. (XII. 30.) Korm. rendeletben meghatározott feltételeknek megfelelő és 1,00—300,00 hektár szántóterületen gazdálkodó mezőgazdasági termelők (a továbbiakban: termelők) legfeljebb tizenkét hónap lejáratra 80%-os állami készfizető kezességvállalás, valamint a hitelszerződés megkötésekor érvényes jegybanki alapkamat 100%-ának megfelelő mértékű kamattámogatás mellett hitelt vehetnek igénybe. A Kormány a kezességvállalási díj megfizetésétől eltekint.

Source: https://magyarkozlony.hu/hivatalos-lapok/3d031cc74bf5db6eeebfe35efd18cdc741d5e599/dokumentumok/72498ba73ca5593b5cf8be5ec9bf32cb313068bc/letoltes